Daily View – (P.M.) – บล.กสิกรไทย
สรุปทิศทางตลาดภาคเช้า และแนวโน้มการลงทุนภาคบ่าย โดย บล.กสิกรไทย 
8 ธ.ค. 2558

สรุปภาวะตลาดเช้า 
SET Index ปรับลดลง 16.47 จุด (-1.24%) ปิดภาคเช้าที่ 1,317.10 จุด ด้วยมูลค่าการซื้อขาย 17,643.91 ล้านบาท
Most Positive Impact: MINT (+0.23 จุด) CENTEL (+0.21 จุด) IEC (+0.19 จุด)
Most Negative Impact: PTT (-2.40จุด) PTTEP (-1.46 จุด) KBANK (-1.00 จุด)
 
แนวโน้มตลาดบ่าย  
“ช้ำเลือด ช้ำหนอง มอง SET บ่าย อาจลงต่อเพื่อทดสอบ 1,312 จุด ”  
หลังจากวันหยุดยาวแสนหรรษา เปิดตลาดมาเช้าวันนี้ทำเอาน้ำตาไหลเป็นสายน้ำ เมื่อ SET Index ลงต่ำกว่าแนวเส้นชีวิต 1,326 จุด เท่ากับว่าดัชนีอยู่ต่ำกว่า Expected PER ปี 59 ที่ 13 เท่าแล้ว ในแง่ของพื้นฐานถือว่าหนักกระเจิดกระเจิง อย่างไรก็ตามการที่ดัชนีลงต่ำกว่า PER 13 เท่า ฝ่ายวิจัยยังคงมองว่าเป็นระดับที่น่าเข้าสะสมเพื่อลงทุนระยะยาว
เมื่อดูจากการเคลื่อนไหวของแต่ล่ะกลุ่มอุตสาหกรรม การลงของกลุ่มพลังงานกว่า 2.52% ถือว่าพอจะทำใจรับได้ แต่การลงของกลุ่ม อสังหาฯ และกลุ่มธนาคาร กว่า 2% และ 1.44% ถือว่าเป็นเรื่องที่ค่อนข้างหนักหนาสาหัส เพราะทั้ง 2 กลุ่มดังกล่าวปัจจุบันก็มี Valuation ที่ถูกมากอยู่แล้ว (กลุ่มธนาคารฯมี PE ต่ำกว่า 10 เท่า และ PBV ต่ำกว่า 1.2 เท่าส่วนอสังหาฯ PE ต่ำกว่า 15 เท่า) การลงที่ผิดปกติดังกล่าวจึงน่าจะเป็นจังหวะให้ทยอยเข้ารับมากกว่าที่จะขายทิ้ง 
ช่วงเช้าการรถไฟแห่งประเทศไทยเปิดเผยผลการประมูลรถไฟรางคู่ช่วงถนนจิระ-ขอนแก่น อย่างไม่เป็นทางการ โดยกลุ่ม CK เป็นผู้เสนอราคาต่ำสุดที่ 23,444 ล้านบาท ต่ำกว่าราคากลางที่ 24,000 ล้านบาท 2.5% คาดว่าน่าจะมีการต่อรองราคาและเซ็นสัญญาภายในอีก 3 เดือนข้างหน้า
ทั้งนี้ การได้งานดังกล่าวถือเป็นงานสำคัญของ CK ทำให้สถานะ Backlog ถีบขึ้นสู่ระดับ 1 แสนล้านบาทได้อีกครั้ง และถือเป็นการจุดกระแสการเก็งกำไรในกลุ่มรับเหมาฯรับความคืบหน้างานประมูลโครงสร้างพื้นฐานขนาดใหญ่ของรัฐ 
SET Index บ่ายอาจวกกลับมาทดสอบ 1,316 จุดอีกครั้ง หากหลุดจากแนวนี้อาจต่อถึง 1,312 จุด
 
ประเด็นจับตา/ติดตาม:  
ช่วงบ่ายวันนี้ติดตามการประชุม ครม. มีวาระที่น่าสนใจเช่น ก.คลังเสนอให้ที่ประชุมพิจารณาจัดตั้งกองทุนโครงสร้างพื้นฐาน หรือ ไทยแลนด์ ฟิวเจอร์ฟันด์ วงเงิน 1 แสนล้านบาท // รฟม. จะรายงานความคืบหน้าการเดินหน้าโครงการรถไฟฟ้าสายสีส้ม ช่วงตลิ่งชัน – มีนบุรี และสายสีม่วงใต้ ช่วงเตาปูน – ราชบูรณะ ให้ที่ประชุมได้รับทราบ เพื่อเข้าสู่กระบวนการประกวดราคาได้ในต้นปี 59 // และการพิจารณาการรวม BECL+BMCL 
สัปดาห์ถัดไปติดตามการประชุม กนง. ในวันที่ 16 ธ.ค.58 และการประชุม FOMC 
หุ้นแนะนำ : BDMS CK BECL
หุ้นเก็งกำไรที่น่าสนใจ : SOLAR เป้าทำกำไรระยะสั้น 11 บาท ตัดขาดทุน 10 บาท  
 
Investment Theme :    
1.หุ้น Value Plays ธนาคารฯ ที่มี PE และ PBV ต่ำ BBL TCAP Laggard Plays เลือก ROBINS BH
2.SET50/100 Plays GPSC EPG KCE MTLS PLANB CHG WORK 
3.หุ้นที่มีปัจจัยบวกหนุน CK (การลงทุนของรัฐบาล) SAT (เก็งยอดขายรถยนต์ปลายปี)
4.Earning Momentum กำไรปี 59 โตต่อเนื่อง KCE SVI BH SAWAD MTLS TPCH 
5.หุ้น High Dividend และ High Upside AP SPALI LH BTS* ASK* (Blooomberg Consensus)